《查湾步吴梅村先生韵》
清代·范缵

涧石画多雾，戎戎揽石根。落花停水簖，深竹护沙门。

鹿过疑无路，鸡鸣忽有村。徘徊山吐月，清梵报黄昏。

作者简介：清江苏娄县人，字武功，号笏溪。太学生，博学强记，于书无所不窥。工诗书，善画山水。凡乞画者例酬一棉衣，每岁积数十袭，待冬月施贫者。有《四香楼集》、《四香楼词钞》。